CELEX: 62010CN0451
Language: lt
Date: 2010-09-15 00:00:00
Title: Byla C-451/10 P: 2010 m. rugsėjo 15 d. Télévision française 1 SA (TF1) pateiktas apeliacinis skundas dėl 2010 m. liepos 1 d. Bendrojo Teismo (penktoji kolegija) priimto sprendimo sujungtose bylose T-568/08 ir T-573/08 M6 ir TF1 prieš Komisiją

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/15
            
         2010 m. rugsėjo 15 d.Télévision française 1 SA (TF1) pateiktas apeliacinis skundas dėl 2010 m. liepos 1 d. Bendrojo Teismo (penktoji kolegija) priimto sprendimo sujungtose bylose T-568/08 ir T-573/08 M6 ir TF1 prieš Komisiją
   
   (Byla C-451/10 P)
   ()
   2010/C 328/27
   Proceso kalba: prancūzų
   
      Šalys
   
   
      Apeliantė: Télévision française 1 SA (TF1), atstovaujama advokato J.-P. Hordies
   
      Kitos proceso šalys: Métropole télévision (M6), Canal +, Europos Komisija, Prancūzijos Respublika, France Télévisions
   
   
      Apeliantės reikalavimai
   
   
               —
            
            
               Pripažinti šį apeliacinį skundą priimtinu ir pagrįstu.
            
         
               —
            
            
               Panaikinti 2010 m. liepos 1 d. Europos Sąjungos Bendrojo Teismo sprendimą sujungtose bylose T-568/08 ir T-573/08, M6 ir TF1 prieš Komisiją.
            
         
               —
            
            
               Priteisti iš Komisijos visas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė nurodo du pagrindus.
   
      Télévision française 1 SA (TF1) kaltina Bendrąjį Teismą neatsižvelgus, ir tuo patvirtinus Komisijos poziciją, į rimtų problemų vertinant France Télévisions gautos pagalbos suderinamumą su bendrąja rinka, būtent problemų, dėl kurių turėjo būti pradėta SESV 108 straipsnio 2 dalyje numatyta formali tyrimo procedūra, nebuvimą. Taigi kaip pirmąjį pagrindą apeliantė nurodo, jog pažeistos normos, taikomos įrodinėjimo naštos paskirstymui ir įrodymų tyrimui, nes Bendrasis Teismas, užuot apsiribojęs pagalbos poveikio nebuvimo įrodymu, paprašė apeliančių įrodyti, kad dėl paskelbtos pagalbos tikrosios paskirties buvo rimtų abejonių.
   Kaip antrąjį pagrindą apeliantė nurodo, jog Bendrasis Teismas padarė klaidą taikydamas SESV 106 straipsnio 2 dalį ir nusprendęs, pirma, kad France Télévisions pajamų iš reklamos sumažėjimas, nors ir nulemtas valdymo klaidų, galėjo būti kompensuotas valstybės pagalba, o antra, patikslinęs, kad pagal minėtą straipsnį nereikia vertinti viešojo paslaugų teikimo veiksmingumo.